**Стручна пракса као пут до запослења**

Увек нас радује када се неко од наших студената запосли захваљујући реализацији стручне праксе. То је најбољи доказ да послодавци препознају знања и вештине наших студената, да их цене и вреднују њихов рад.

Стога нам је велико задовољство да вас обавестимо да се студенткиња треће године смера ”Туризам и хотелијерство”, Ивана Михајловић, после реализације стручне праксе запослила на рецепцији хотела ”Нови Сад”.

Ивана је добила стално запослење и изузетно је задовољна својим послом, као и њени послодавци, који су имали прилике да се упознају да њеним знањима, вештинама и способностима исказаним управо на пракси.

Ово је још један подсетник за све вас да је стручна пракса не само важна ради стицања практичних знања и вештина, него и да представља један од најбољих начина да се презентујете послодавцима и пронађете добар посао.